මහින්ද-මෛතී‍්‍ර දේශපාලන හාදකම ගොඩනංවා සන්ධානයේ ජයග‍්‍රහණය වෙනුවෙන් මෙවැනි කමිටුවක් පත් කර ගනු ලැබුවද දැනගන්නට ලැබෙන  ආකාරයට ශ්‍රීලනිපයේම සමහර පිරිස් මේ ගැන ඉන්නේ නොසතුටෙනි. ඇරත් මහින්දට අගමැති අපේක්‍ෂකකම නොදීමේ ජනපති මෛතී‍්‍රගේ තීරණයෙහි කිසිදු වෙනසක් සිදුව නැති බවද පෙනෙන්නට තිබේ. ඒ අතර වාරයේ මහින්ද - මෛතී‍්‍ර හමුවක් ළඟදීම පැවැත්වෙන බවටත් පුවත් පළවෙමින් තිබේ. තතු දත් ආරංචි මාර්ග කියන ආකාරයට අනුව නම් මොන කමිටු දැම්මත් මොන සාකච්ඡුා පැවැත්වුවත් මේ කපේදී මහින්ද ශ්‍රීලනිප අගමැති අපේක්‍ෂකත්වය ලැබෙන්නේ නැත. එසේ නම් සලකා බැලිය යුත්තේ මහින්ද ඇත්තටම මීළඟ මහ ඡුන්දයේදී කුමක් කරනු ඇතැයිද කියාය.මහින්ද හිටපු ජනාධිපතිවරයෙකි. ඒ වාගේම ශ්‍රීලනිපයේ චන්ද්‍රිකා හා සම තැන් ගන්නා අනුශාසකවරයෙකි. මේ තත්ත්වය උඩ මහින්දට ශී‍්‍රලනිපය ඇතුළේ ගෞරවනීය තත්ත්වයක් තිබේ.